Мәжіліс асыл тұқымды мал шаруашылығының мәселелеріне қатысты заң жобасын бірінші оқылымында мақұлдады
"Мәжіліс асыл тұқымды мал шаруашылығының мәселелеріне қатысты заң жобасын бірінші оқылымында мақұлдады" | "https://abai.kz/post/2209"
TITLE: Мәжіліс асыл тұқымды мал шаруашылығының мәселелеріне қатысты заң жобасын бірінші оқылымында мақұлдады
URL: https://abai.kz/post/2209
META: "Мәжіліс асыл тұқымды мал шаруашылығының мәселелеріне қатысты заң жобасын бірінші оқылымында мақұлдады" | "https://abai.kz/post/2209"
DATE: 04.11.2009
AUTHOR(s): Абай-Ақпарат
TOTAL WORDS: 298
TEXT: Астана. 4 қараша. ҚазТАГ – Әсел Мұқанова. ҚР парламент мәжілісі сәрсенбі күні «Қазақстан Республикасының кейбір заңнамалық актілеріне асыл тұқымды мал шаруашылығы мәселелері бойынша өзгерістер мен толықтырулар енгізу туралы» заң жобасын бірінші оқылымда мақұлдады. ҚР ауыл шаруашылығы вице-министрі Арман Евниевтің айтуынша, заң жобасы «асыл тұқымды өнім», «ауыл шаруашылық жануарлары» деген ұғымдарды толықтыруды ұсынатындықтан, ауыл шаруашылық өндірісінде қолданылатын малдардың тізімі ұлғаяды. «Ауыл шаруашылық жануарлары» ұғымына балық пен араны да қосу ұсынылады. Одан басқа, А. Евниевтің айтуынша, түзетулерде асыл тұқымды мал шаруашылығының жаңа бағыты қарастырылған. «Бұл - тауарлы шаруашылықтардағы асыл тұқымды аналықтардың басын күту шараларына мемлекеттен көмек көрсету. Бұл норма шаруашылықтарды асыл тұқымды мал басын арттырып, асыл тұқымды шаруашылық мәртебесін алуға ынталандырады. Бұл мақсатқа 2012-2014 жылдары республикалық бюджеттен жылына 2 млрд теңге бөлу қарастырылған», - деді вице-министр заң жобасын депутаттарға таныстыру барысында. Сондай-ақ, А. Евниев заң жобасы асыл тұқымды мал шаруашылығы саласындағы субъектілерді аттестаттау мен қайта аттестаттау мерзімін тәртіпке келтіруді қарастыратынын жеткізді. Астана. 4 қараша. ҚазТАГ – Әсел Мұқанова. ҚР парламент мәжілісі сәрсенбі күні «Қазақстан Республикасының кейбір заңнамалық актілеріне асыл тұқымды мал шаруашылығы мәселелері бойынша өзгерістер мен толықтырулар енгізу туралы» заң жобасын бірінші оқылымда мақұлдады. ҚР ауыл шаруашылығы вице-министрі Арман Евниевтің айтуынша, заң жобасы «асыл тұқымды өнім», «ауыл шаруашылық жануарлары» деген ұғымдарды толықтыруды ұсынатындықтан, ауыл шаруашылық өндірісінде қолданылатын малдардың тізімі ұлғаяды. «Ауыл шаруашылық жануарлары» ұғымына балық пен араны да қосу ұсынылады. Одан басқа, А. Евниевтің айтуынша, түзетулерде асыл тұқымды мал шаруашылығының жаңа бағыты қарастырылған. «Бұл - тауарлы шаруашылықтардағы асыл тұқымды аналықтардың басын күту шараларына мемлекеттен көмек көрсету. Бұл норма шаруашылықтарды асыл тұқымды мал басын арттырып, асыл тұқымды шаруашылық мәртебесін алуға ынталандырады. Бұл мақсатқа 2012-2014 жылдары республикалық бюджеттен жылына 2 млрд теңге бөлу қарастырылған», - деді вице-министр заң жобасын депутаттарға таныстыру барысында. Сондай-ақ, А. Евниев заң жобасы асыл тұқымды мал шаруашылығы саласындағы субъектілерді аттестаттау мен қайта аттестаттау мерзімін тәртіпке келтіруді қарастыратынын жеткізді.
